ไมลส์ ควอริตช์

พันเอก ไมลส์ ควอริตช์ () เป็นตัวละครสมมติในอวตาร ซึ่งเป็นแฟรนไชส์ภาพยนตร์อเมริกันแนวไซไฟที่สร้างโดยเจมส์ แคเมรอน เขารับบทเป็นวายร้ายหลักในภาพยนตร์เรื่อง อวตาร (2009) และในภาคต่อคือ อวตาร: วิถีแห่งสายน้ำ (2022) และจะปรากฏตัวอีกในภาคต่อที่กำลังจะมาถึง ได้แก่ภาพยนตร์ภาคที่ 3 และ 4 ที่ยังไม่มีชื่อในปัจจุบัน รวมถึงวิดีโอเกม อวตาร: เดอะเกม ซึ่งอ้างอิงจากภาพยนตร์ ค.ศ. 2009 ตัวละครนี้แสดงโดย สตีเฟน แลงผู้ได้รับรางวัลแซทเทิร์น สาขานักแสดงสมทบชายยอดเยี่ยม จากบทบาทควอริตช์ ในงานประกาศผลรางวัลแซทเทิร์น ครั้งที่ 36

ควอริตช์รับราชการกับเหล่านาวิกโยธินสหรัฐ กองพันลาดตระเวนที่ 1 ก่อนจะเข้ารับตำแหน่งเป็นหัวหน้ากองกำลังรักษาความปลอดภัยของ Resources Development Administration (RDA) องค์กรเอกชนขนาดใหญ่ ซึ่งกำลังทำการสำรวจทรัพยากรของดวงจันทร์แพนดอรา ควอริตช์เป็นผู้นำกองทัพ RDA สู้รบกับชาวนาวี และสอดแนมชาวนาวี ผ่านร่างนาวีอวตารของเจค ซัลลี แต่ในที่สุดซัลลีก็ต่อต้าน RDA ที่นำโดยควอริตช์ ซึ่งพยายามจะทำลายต้นไม้แห่งวิญญาณ ระหว่างสงคราม ควอริตช์ถูกประหารโดย เนย์ทีรี ชาวนาวีซึ่งเป็นคนรักของเจค แต่ภายหลัง RDA ได้ถ่ายโอนดีเอ็นเอของควอริตช์ไปร่างนาวีที่เกิดจากพันธุกรรม เรียกว่า รีคอมบีแนนต์ (recombinant) ควอริตช์และเหล่ารีคอมบีแนนต์คนอื่นกลับมาที่ดาวแพนดอราเพื่อตามล่าซัลลี อย่างไรก็ตาม แผนการของเขาล้มเหลวแต่เขารอดชีวิตในการเผชิญหน้าครั้งนี้กับซัลลี


 อ้างอิง 

หมวดหมู่:ตัวละครที่เป็นลูกผสมสิ่งมีชีวิตนอกโลก–มนุษย์
หมวดหมู่:ตัวละครที่เป็นทหาร
หมวดหมู่:ตัวละครที่เป็นพันเอก
หมวดหมู่:ตัวละครที่เป็นองครักษ์
หมวดหมู่:ตัวละครที่เป็นทหารรับจ้าง
หมวดหมู่:ตัวละครที่เป็นโคลน
หมวดหมู่:ตัวละครในภาพยนตร์บันเทิงคดีวิทยาศาสตร์
หมวดหมู่:ตัวละครที่เป็นตัวร้าย
หมวดหมู่:ตัวละครภาพยนตร์ที่ปรากฏตัวครั้งแรกในปี พ.ศ. 2552